Ministru kabineta rīkojuma projekta

**„Par valsts īpašuma objekta Stacijas ielā 15A, Rēzeknē, nodošanu privatizācijai” sākotnējās ietekmes novērtējuma ziņojums**

|  |
| --- |
| 1. Tiesību akta projekta izstrādes nepieciešamība
 |
| 1. | Pamatojums | Likuma „Par valsts un pašvaldību īpašuma objektu privatizāciju” (turpmāk – Privatizācijas likums) 12.panta pirmajā un otrajā daļā noteikts, ka jebkura fiziskā vai juridiskā persona ir tiesīga ierosināt, iesniedzot privatizācijas ierosinājumu valsts akciju sabiedrībā „Privatizācijas aģentūra” (turpmāk – Privatizācijas aģentūra), jebkura tāda valsts īpašuma objekta privatizāciju, uz kuru attiecināms Privatizācijas likums.Saskaņā ar Privatizācijas likuma 12.panta trešo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 6.panta pirmo daļu, Privatizācijas aģentūra apkopo privatizācijas ierosinājumus un sagatavo Ministru kabineta rīkojuma projektus par valsts īpašuma objektu nodošanu privatizācijai.Ņemot vērā, ka Privatizācijas likuma 9.panta piektajā daļā noteikts, ka valsts īpašuma privatizāciju pārrauga ekonomikas ministrs, Ekonomikas ministrija, atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 11.punkta prasībām, nodrošina attiecīgā Ministru kabineta rīkojuma projekta iesniegšanu izskatīšanai Ministru kabineta sēdē.Pamatojoties uz Privatizācijas likuma 12.panta ceturto un sesto daļu, Pabeigšanas likuma 6.panta piekto daļu, tikai Ministru kabinets var pieņemt lēmumu par attiecīga valsts īpašuma objekta nodošanu privatizācijai vai atteikumu nodot privatizācijai, vienlaicīgi nosakot atsevišķus valsts īpašuma objekta privatizācijas nosacījumus.Atbilstoši Pabeigšanas likuma 6.panta otrajai daļai Ministru kabinets Privatizācijas likuma 12.panta ceturtajā daļā minēto lēmumu par valsts īpašuma objekta nodošanu privatizācijai vai pamatotu atteikumu par privatizācijas ierosinājuma noraidīšanu pieņem četru mēnešu laikā no privatizācijas ierosinājuma saņemšanas dienas. Saskaņā ar Pabeigšanas likuma pārejas noteikumu 14.2 punktu, ja laikā līdz šā likuma 6.panta otrajā daļā un pārejas noteikumu 12., 14. vai 14.1 punktā noteiktajam termiņam ir ierosināta un nav pabeigta tiesvedība lietā par īpašuma atzīšanu par bezīpašnieka vai bezmantinieka mantu, Ministru kabinets šā likuma 6.panta otrajā daļā minēto lēmumu par nodošanu privatizācijai vai pamatotu atteikumu nodot privatizācijai pieņem četru mēnešu laikā no dienas, kad likumīgā spēkā stājies tiesas nolēmums vai notariāls akts.Pamatojoties uz Administratīvā procesa likuma 51.pantu un 56.panta pirmo daļu, ar saņemtā privatizācijas ierosinājuma reģistrācijas brīdi ir ierosināta administratīvā lieta un to izskata iestāde atbilstoši savai kompetencei.Līdz ar to Privatizācijas aģentūrai un Ekonomikas ministrijai savas kompetences ietvaros ir pienākums nodrošināt Ministru kabineta rīkojuma projekta par konkrēta valsts īpašuma objekta nodošanu privatizācijai, kas izstrādāts, pamatojoties uz privatizācijas ierosinājumu, iesniegšanu Ministru kabinetam izlemšanai. Atbilstoši Pabeigšanas likuma 6.panta trešajai daļai Ministru kabinets vai pašvaldības dome, lemjot par valsts vai pašvaldības īpašuma objekta, kā arī apbūvēta un neapbūvēta zemesgabala nodošanu privatizācijai, izvērtē, vai attiecīgais objekts vai zemesgabals ir nepieciešams valsts pārvaldes funkciju vai valsts vai pašvaldības komercdarbības veikšanai saskaņā ar Valsts pārvaldes iekārtas likumu.Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta septītajai daļai uz valsts vārda Privatizācijas aģentūras personā zemesgrāmatā tiek ierakstīti privatizācijai nodoti valstij piederoši un piekrītoši neapbūvēti vai apbūvēti zemes gabali. Saskaņā ar likuma „Par nekustamā īpašuma ierakstīšanu zemesgrāmatās” 36.panta otro daļu valsts ēkas (būves) ierakstāmas zemesgrāmatā uz valsts vārda attiecīgas valsts institūcijas personā atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta noteikumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Privatizācijas aģentūras Privatizācijas ierosinājumu reģistrā 2006.gada 12.maijā reģistrēts Sergeja Kuļikova (turpmāk – Privatizācijas ierosinātājs) privatizācijas ierosinājums (reģistrēts ar Nr.1.123) par valstij piekrītoša zemesgabala Stacijas ielā 15A, Rēzeknē, kadastra Nr.2100 007 0116, privatizāciju. Privatizācijas ierosinātājs vienlaikus norāda, ka uz minētā zemesgabala atrodas ēkas un būves, kuras nav ierakstītas zemesgrāmatā, ir avārijas stāvoklī un netiek apsaimniekotas. Turklāt, Privatizācijas aģentūrā 2006.gada 28.augustā saņemts Privatizācijas ierosinātāja 2006.gada 24.augusta iesniegums, kurā Privatizācijas ierosinātājs apliecina, ka vēlas iegūt īpašumā gan zemesgabalu Stacijas ielā 15A, Rēzeknē, gan uz tās esošo apbūvi, jo tā uzskatāma par blakus esošās dzīvojamās mājas funkcionāli saistītajām palīgēkām. Atbilstoši faktam, ka īpašuma tiesības uz minētajām ēkām un būvēm nebija pierādāmas, tās, saskaņā ar Civillikuma 930.panta piezīmi kā nekustamas bezīpašnieka lietas piekrīt valstij. Ievērojot minēto, kā arī Civillikumā normatīvi nostiprināto vispārējo ēku (būvju) un tām piekrītošās zemes nedalāmības principu, uzskatāms, ka privatizācijai ierosināts zemesgrāmatā neierakstīts, bet valstij piekrītošs nekustamais īpašums Stacijas ielā 15A, Rēzeknē, t.i., zemesgabals un ar to nedalāmi saistītā apbūve.Ar Ministru kabineta 2008.gada 13.novembra rīkojumu Nr.714 „Par valsts akciju sabiedrības „Privatizācijas aģentūra” pilnvarošanu apzināt īpašuma objektus, par kuriem ir saņemti privatizācijas ierosinājumi” Privatizācijas aģentūra ir pilnvarota valsts vārdā vērsties tiesā vai pie notāra, lai veiktu darbības, kas nepieciešamas šajā rīkojumā minēto objektu atzīšanai par bezīpašnieka vai bezmantinieka mantu. Šī rīkojumā pielikuma 49.punktā ir minēta privatizācijai ierosinātais valsts īpašuma objekts.Ar Rīgas pilsētas Vidzemes priekšpilsētas tiesas 2012.gada 8.oktobra spriedumu (spriedums stājies likumīgā spēkā 2012.gada 13.novembrī) lietā Nr.C30709410 nolemts apmierināt Privatizācijas aģentūras pieteikumu un konstatēt juridisko faktu, ka trīs būves (būvju kadastra apzīmējumi 2100 007 0116 001, 2100 007 0116 002 un 2100 007 0116 003), kas atrodas uz zemesgabala (zemes kadastra apzīmējums 2100 007 0116) Stacijas ielā 15A, Rēzeknē, ir bezīpašnieka lieta, kas piekritīga valstij.Saskaņā ar Ministru kabineta 2006.gada 25.aprīļa noteikumu Nr.315 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” (spēkā līdz 2013.gada 31.decembrim) (turpmāk – Noteikumi Nr.315) 12.punktu Valsts ieņēmumu dienests pēc šo noteikumu 4. vai 5.punktā noteikto dokumentu saņemšanas piecu darbdienu laikā pieņem un uzskaita valstij piekritīgo mantu, sastādot valstij piekritīgās mantas pieņemšanas un nodošanas aktu divos eksemplāros. Vienu eksemplāru glabā Valsts ieņēmumu dienestā, otru – iestādē vai aģentūrā, kas nodevusi valstij piekritīgo mantu.Atbilstoši Noteikumu Nr.315 22.punktam valstij piekritīgās mantas novērtēšanas komisijas novērtējumu ieraksta valstij piekritīgās mantas aprakstes un novērtējuma aktā. Mantas novērtējuma aktu sastāda divos eksemplāros. Vienu eksemplāru glabā Valsts ieņēmumu dienestā, otru nodod komersantam, kas pieņēmis valstij piekritīgo mantu realizācijai, vai iestādei, kas pieņēmusi valstij piekritīgo mantu bez maksas.Valsts ieņēmumu dienesta Nodokļu parādu piedziņas pārvalde ar 2013.gada 5.marta vēstuli Nr.4.2.3/20626 ir informējusi, ka par bezīpašnieka mantu, kas piekritīga valstij, atzītais nekustamais īpašums – trīs būves (būvju kadastra apzīmējumi 2100 007 0116 001, 2100 007 0116 002 un 2100 007 0116 003), kas atrodas uz zemesgabala (zemes vienības kadastra apzīmējums 2100 007 0116) Stacijas ielā 15A, Rēzeknē, ir bezīpašnieka lieta, ir ņemts valsts uzskaitē 2013.gada 27.februārī ar valstij piekritīgās mantas pieņemšanas un nodošanas aktu Nr.009130.**Valsts īpašuma objekts Stacijas ielā 15A, Rēzeknē**1.Valsts īpašuma objekta sastāvs: Nekustamais īpašums sastāv no zemes vienības (zemes vienības kadastra apzīmējums 2100 007 0116) un trīs būvēm (būvju kadastra apzīmējumi 2100 007 0116 001, 2100 007 0116 002 un 2100 007 0116 003) (turpmāk – Objekts).**2. Adrese, kadastra numurs un platība:**Objekta adrese atbilstoši Nekustamā īpašuma valsts kadastra informācijas sistēmas datiem ir Stacijas iela 15A, Rēzekne.Objekta sastāvā ietilpstošās zemes vienības (zemes vienības kadastra apzīmējums 2100 007 0116) kopējā platība ir 0,0713 ha (turpmāk – Zemesgabals).Objekta sastāvā ietilpstošās būves – šķūnis (būves kadastra apzīmējums 2100 007 0116 001) kopējā platība – 82 m2.Objekta sastāvā ietilpstošās būves – šķūnis (būves kadastra apzīmējums 2100 007 0116 002) kopējā platība – 24 m2.Objekta sastāvā ietilpstošās būves – pagrabs (būves kadastra apzīmējums 2100 007 0116 003) kopējā platība – 10 m2.**3. Īpašuma tiesības:**Objekta īpašuma tiesības zemesgrāmatā nav nostiprinātas.Nekustamā īpašuma valsts kadastra informācijas sistēmā 2010.gadā kā trīs būvju (būvju kadastra apzīmējumi 2100 007 0116 001, 2100 007 0116 002 un 2100 007 0116 003) Stacijas ielā 15A, Rēzeknē, lietotājs bija reģistrēts juridiska persona sabiedrība ar ierobežotu atbildību „Pilots”. Atbilstoši LR Uzņēmumu reģistra 2010.gada 22.novembra izziņai Nr.7-3-151403, Latvijas Republikas Uzņēmumu reģistrā nebija reģistrēta sabiedrība ar ierobežotu atbildību „Pilots”.Ar Rīgas pilsētas Vidzemes priekšpilsētas tiesas 2012.gada 8.oktobra spriedumu (spriedums stājies likumīgā spēkā 2012.gada 13.novembrī) lietā Nr.C30709410 nolemts apmierināt Privatizācijas aģentūras pieteikumu un konstatēt juridisko faktu, ka trīs būves (būvju kadastra apzīmējumi 2100 007 0116 001, 2100 007 0116 002 un 2100 007 0116 003), kas atrodas uz Zemesgabala, ir bezīpašnieka lieta, kas piekritīga valstij.Saskaņā ar Rēzeknes pilsētas domes 2010.gada 11.novembra vēstuli Nr.3.2./24/1867 uz Zemesgabalu un būvēm (būvju kadastra apzīmējumi 2100 007 0116 001, 2100 007 0116 002 un 2100 007 0116 003) bijušie zemes īpašnieki vai būvju īpašnieki vai to likumīgie mantinieki likumā noteiktajā kārtībā nav iesnieguši iesniegumus par īpašuma tiesību atjaunošanu. Rēzeknes pilsētas domes rīcībā nav ziņu par vēsturisko adresi un piederību uz 1940.gada 21.jūliju.Saskaņā ar Nekustamā īpašuma valsts kadastra informācijas sistēmas datiem Zemesgabala statuss ir rezerves zemes fonds. Pēc Ekonomikas ministrijas lūguma un pamatojoties uz minēto tiesas spriedumu, Valsts zemes dienests ir aktualizējis Nekustamā īpašuma valsts kadastra informācijas sistēmas datus.Pamatojoties uz likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta pirmās daļas 1.punktu Zemesgabals piekrīt valstij un ierakstāms zemesgrāmatā uz valsts vārda, jo uz šīs zemes atrodas valstij piederošas (piekrītošas) ēkas (būves).**4. Privatizācijas ierosinājums:**Sergeja Kuļikova ierosinājums par Objekta nodošanu privatizācijai valsts akciju Privatizācijas aģentūrā reģistrēts 2006.gada 12.maijā Privatizācijas ierosinājumu reģistrā ar Nr.1.123.**5. Valdītājs:**Valsts ieņēmumu dienests ir ņēmis trīs būves (būvju kadastra apzīmējumi 2100 007 0116 001, 2100 007 0116 002 un 2100 007 0116 003), kas atrodas uz Zemesgabala, valsts uzskaitē 2013.gada 27.februārī ar valstij piekritīgās mantas pieņemšanas un nodošanas aktu Nr.009130.**6. Noma:**Objekts nav iznomāts.**7. Pirmpirkuma tiesības:**Objektam nav pirmpirkuma tiesīgās personas.Ministru kabineta rīkojuma projekts paredz nodot privatizācijai un ierakstīt zemesgrāmatā uz valsts vārda Privatizācijas aģentūras personā Objektu.Objekts nav nepieciešams valsts pārvaldes funkciju vai valsts vai pašvaldības komercdarbības veikšanai, jo Ministru kabineta rīkojuma projekta saskaņošanas laikā no valsts vai pašvaldības institūcijām netika saņemta informācija par pretējo.  |
| 3. | Projekta izstrādē iesaistītās institūcijas | Privatizācijas aģentūra. |
| 4. | Cita informācija | Nav. |

|  |
| --- |
| 1. Tiesību akta projekta ietekme uz sabiedrību, tautsaimniecības attīstību un administratīvo slogu
 |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu nodot privatizācijai vai atteikt nodot privatizācijai valsts īpašuma objektu, pamatojoties uz Privatizācijas likuma 12.panta pirmo, ceturto un sesto daļu un Pabeigšanas likuma 6.panta piekto daļu. Līdz ar to šis jautājums neparedz ieviest izmaiņas, kas varētu ietekmēt sabiedrības intereses. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ministru kabineta rīkojuma projekta izpildi nodrošinās Privatizācijas aģentūra. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 4. | Cita informācija | Nav. |

Anotācijas III, IV, V un VI sadaļa – projekts šīs jomas neskar.

|  |  |
| --- | --- |
| **Ekonomikas ministrs** | **V.Dombrovskis** |
| **Vīza:** **Valsts sekretārs**  | **M.Lazdovskis** |

12.08.2014. 15:25

1697

Nulle 67021419

Eva.Nulle@pa.gov.lv